Cristina Durán i Miguel Ángel Giner presenten este dijous el còmic basat en la vida de María 'La Jabalina', editat per la Regidoria de Memòria
09 de novembre 2022

![](/media/2p4myqxp/c1_banner_ijornadasmemoriahistorica_sagunto.jpg?width=850&height=283.0113636363636)

Cristina Durán i Miguel Ángel Giner presentaran este dijous, 10 de novembre, la seua novel·la gràfica _La Jabalina_, basada en la vida de la militant anarquista María Pérez Lacruz, que serà editada pròximament per la Regidoria de Memòria Històrica i Democràtica. El professor Robert Arnau de la Universitat Jaume I s'encarregarà de conduir l'acte, que comptarà també amb la participació de Manuel Girona, autor del llibre _Una miliciana en la 'Columna de Hierro'. María 'La Jabalina'_.

La presentació, que s'emmarca en la programació de les I Jornades de Memòria Històrica i Democràtica _Resistir és véncer_ de Sagunt, tindrà lloc en el Casal Jove del Port de Sagunt a les 18.30 hores i l'accés serà lliure fins a completar l'aforament de la sala.

Cristina Durán i Miguel Ángel Giner van obtindre el Premi Nacional de Còmic en 2019. S'estima que este volum, del qual es podrà conéixer un avanç este dijous, en col·laboració amb el [**Festival Splash**](https://aytosagunto.es/va/actualitat/sagunt-acollira-la-novena-edicio-del-festival-del-comic-de-la-comunitat-valenciana-splash-els-proxims-dies-18-19-i-20-de-novembre/), isca a la venda previsiblement a partir de l'any nou. L'acte, a més a més, servirà per a ressaltar el doble paper que la dona va exercir i patir en la contesa bèl·lica després del colp d'estat de 1936.

**Resignificació d'espais per a la memòria**

Les I Jornades de Memòria Històrica i Democràtica de Sagunt _Resistir és véncer_ conclouran el dissabte 19 de novembre amb un acte de clausura que tindrà lloc als Jardins Ingruinsa del Port de Sagunt, a les 12.00 hores, en què s'inaugurarà un monument a les persones que van donar la seua vida i van patir persecució per la seua defensa de la legalitat democràtica, la llibertat i la justícia entre 1936 i 1975. En compliment d'una moció aprovada pel Ple de la Corporació s'ha resignificat el monòlit franquista que es trobava en este punt.

La Regidoria de Memòria Històrica i Democràtica de l'Ajuntament de Sagunt organitza les activitats d'estes jornades amb la col·laboració de la Conselleria de Participació, Transparència, Cooperació i Qualitat Democràtica; la Diputació provincial de València; la Federació Valenciana de Municipis i Províncies; la Coordinadora d'Associacions per a la Memòria Democràtica; i de l'Associació Cultural Nautilus.

Per a més informació sobre les jornades, aquelles persones interessades poden dirigir-se al Casal Jove del Port de Sagunt o contactar a través del número de telèfon 637 897 349.

![](/media/bd5bmhww/c2pa_portada_comic_marialajabalina.jpg?width=400&height=533&mode=max) ![](/media/h2vmc4cm/c2pb_cartel_ijornadasmemoriahistorica_sagunto.jpg?width=400&height=566)

*   [](http://www.facebook.com/sharer.php?u=https://aytosagunto.es/va/actualitat/jornades-memoria-historica-i-democratica-sagunt-presentacio-comic-novel-la-grafica-maria-la-jabalina-2022-11-09/ "Facebook")
*   [](http://twitter.com/share?url=https://aytosagunto.es/va/actualitat/jornades-memoria-historica-i-democratica-sagunt-presentacio-comic-novel-la-grafica-maria-la-jabalina-2022-11-09/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/jornades-memoria-historica-i-democratica-sagunt-presentacio-comic-novel-la-grafica-maria-la-jabalina-2022-11-09/ "Linked In")
*   [](mailto:?body=https://aytosagunto.es/va/actualitat/jornades-memoria-historica-i-democratica-sagunt-presentacio-comic-novel-la-grafica-maria-la-jabalina-2022-11-09/)